projecte-aina/catalan_government_crawling huggingface dataset:
El 20 de febrer a la cerimònia de lliurament que se celebrarà en el marc de l 'ITworld Edu 6.
Els dispositius mòbils han canviat la manera d'entendre la informació digital.
Professors i alumnes aprofiten aquesta tecnologia per portar-la a les aules i innovar en els processos d'ensenyament i aprenentatge.
Mobile World Capital Barcelona amb la col·laboració de la Generalitat de Catalunya, l'Ajuntament de Barcelona i la GSMA convoquen l'edició dels Mobile Learning Awards 2014 dins del programa mSchools.
En aquesta segona edició hi haurà dues modalitats, una adreçada a l'alumnat i l'altra al professorat dels centres educatius de Catalunya.
Si esteu experimentant amb les possibilitats educatives dels dispositius mòbils (netbooks, tauletes o telèfons) al vostre centre, animeu-vos a participar als Mobile Learning Awards 2014!
L'objectiu d'aquesta modalitat és premiar experiències innovadores d'ús educatiu dels dispositius mòbils, que mostrin el potencial d'aquests dispositius per a l'aprenentatge, l'organització, la convivència o la comunicació amb les famílies.
Aquesta convocatòria va adreçada als equips directius i al professorat dels centres educatius de Catalunya que hagin, o estiguin desenvolupant, una experiència mLearning.
Els participants han de realitzar i publicar una presentació multimèdia de l'experiència real de centre o d'aula que descrigui el seu procés de disseny, desenvolupament i avaluació.
Consulteu les bases per a saber els detalls del concurs.
L'objectiu d'aquesta modalitat és premiar la creativitat de l'alumnat imaginant " l'escola del demà ", mitjançant una micronarració audiovisual que faci ús d'una tècnica narrativa del mitjans digitals.
Aquesta convocatòria va adreçada als alumnes dels centres educatius de Catalunya.
Cal presentar una micronarració audiovisual, de 3 minuts com a màxim, enregistrada amb un dispositiu mòbil (netbook, tauleta o telèfon mòbil) i editada segons uns requisits formals establerts a les bases del concurs.
Els participants hauran d'imaginar l'impacte de la tecnologia mòbil a l'educació en un futur pròxim.
Es podrà treballar amb qualsevol gènere i tècnica narrativa a partir del tema " L'escola del demà ", fent una descripció del potencial i dels usos eficients de les tecnologies mòbils.
Consulteu les bases per a saber els detalls del concurs
Premis per a cadascuna de les quatre categories:
El Departament d'Ensenyament, en el marc de les actuacions del programa mSchools promogudes per la Fundació Barcelona Mobile World Capital, ha posat en funcionament aquest curs 2013-2014 la proposta didàctica " Mobilitzem la Informàtica " que s'ha implementat a molts centres de secundària de tot Catalunya.
Com a acte de cloenda del curs, els promotors del programa mSchools convoquen el Concurs d'apps " Mobilitzem la Informàtica " dirigit a tots els centres que han dut a terme aquesta proposta.
Els premis es lliuraran en una jornada de cloenda on els finalistes presentaran i exposaran els seus projectes.
Aquesta jornada es durà a terme el dia 6 de juny de 2014 a les instal·lacions del TecnoCampus de Mataró.
Galeria d'imatges de la Jornada de cloenda de "Mobilitzem la Informàtica" al recinte del Tecnocampus de Mataró
La finalitat del concurs de desenvolupament d'aplicacions per a dispositius mòbils és donar a conèixer els projectes creats per l'alumnat implicat en la proposta didàctica " Mobilitzem la Informàtica " dins del programa mSchools i premiar les propostes més reeixides.
Aquesta convocatòria està oberta als centres educatius de Catalunya que hagin implementat durant el curs 2013-2014 la proposta didàctica " Mobilitzem la Informàtica ".
Els centres podran presentar tants projectes com grups-classe on s'hagi implementat la proposta didàctica.
Les aplicacions presentades poden trobar-se en diferents estadis de desenvolupament, és a dir, no han d'estar necessàriament acabades.
En qualsevol cas, caldrà presentar el projecte desenvolupat mitjançant el lloc web del grup que ha d'incloure, en una subpàgina específica identificada clarament amb el logo del programa mSchools, els següents materials:
Consulteu les bases per saber els detalls del concurs.
El premi per als guanyadors de cada categoria serà:
Per a fer qualsevol consulta sobre el concurs d'apps adreceu-vos a: [EMAIL]
El Departament d'Ensenyament, en el marc de les actuacions del programa mSchools promogudes per la Fundació Barcelona Mobile World Capital, ha generat les propostes App Education, al voltant del disseny i creació d'apps a secundària i la plataforma Mobile History Map, activitat col·laborativa de georeferenciació del patrimoni cultural al voltant dels centres educatius.
Com a acte de cloenda del curs, els promotors del programa mSchools convoquen els App Awards en les seves modalitats d'App Education i Mobile History Maps per premiar les produccions realitzades pels alumnes en aquestes dues iniciatives.
Els premis es lliuraran el dissabte 4 de juny de 2016 a l'Auditori de Barcelona (C/ Lepant 150) durant la jornada en la qual es presentaran en forma de fira els projectes dels grups finalistes del concurs App Education.
Per assistir-hi podeu fer la inscripció al següent enllaç.
09:45 - 12:30 Exposició de concursants App Education, Presentacions de Pitch, Vot del Públic
12:45 – 14:30 Cerimònia de lliurament
Per a fer qualsevol consulta sobre el concurs d'apps adreceu-vos a: [EMAIL]
01/05/2016: Inici de les inscripcions als App Awards
25/05/2016: Final de la inscripció al concurs App Education i al concurs Mobile History Map
27/05/2016: Comunicació dels finalistes del concurs Mobile History Map
31/05/2016: Comunicació dels finalistes del concurs App Education
04/06/2016: Jornada de lliurament dels premis App Awards
mSchools és un programa d'aprenentatge mòbil amb múltiples facetes que impulsa Mobile World Capital Barcelona en col·laboració amb la Generalitat de Catalunya, l'Ajuntament de Barcelona i GSMA.
Com a acte de cloenda del curs, els promotors del programa mSchools convoquen els mSchools Student Awards en les seves modalitats d' App Education i Mobile History Map per premiar les produccions realitzades pels alumnes en aquestes dues iniciatives.
Per primera vegada, i com a novetat del curs 2106-2017, es convoca una nova modalitat, l' Scratch Challenge, dirigit als alumnes del cicle superior de primària.
L'objectiu és incentivar la programació en els alumnes de primària i reconèixer la tasca que s'està duent a terme a molts centres al voltant de l'Scratch.
Els mSchools Student Awards tindran lloc a principis de juny.
Pròximament es donaran més detalls sobre el lloc i data concrets.
14/05/2017: Final de la inscripció al concurs Mobile History Map i Scratch Challenge
21/05/2017: Final de la inscripció al concurs App Education
31/05/2017: Comunicació de tots els finalistes
mSchools és un programa d'aprenentatge mòbil amb múltiples facetes que impulsa Mobile World Capital Barcelona en col·laboració amb la Generalitat de Catalunya, l'Ajuntament de Barcelona i GSMA.
Com a acte de cloenda del curs, els promotors del programa mSchools convoquen els mSchools Student Awards en les seves modalitats d'App Education, Mobile History Map i Scratch Challenge per premiar les produccions realitzades pels alumnes en aquestes tres iniciatives.
En aquesta edició 2018 tindran lloc el 9 de juny a La Farga de l'Hospitalet.
mSchools Student Awards és un concurs i cerimònia de lliurament de premis que reconeix la tasca realitzada per alumnes i docents durant el curs escolar dins el programa mSchools i les seves diferents iniciatives.
Enguany, mSchools celebra la sisena edició del concurs el 8 de juny a la Farga de L'Hospitalet.
L'any passat van participar 580 concursants amb més de 118 projectes finalistes.
T'expliquem tot el que has de saber per a participar!
Els participants poden presentar-se a concurs en les següents modalitats: App Education, Mobile History Map i Scratch Challenge.
Informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol·licitud
La capacitat d'allotjament és de 48 places, entre professorat i alumnat, a l' alberg Can Cortina (ubicat al centre del Poble) facebook-cancortina.
Les activitats es realitzen entre les 09.00 h i les 17.00 h aproximadament.
Possibilitat de fer treball previ a les escoles, mitjançant material de l'Entorn d'aprenentatge o amb desplaçament dels monitors de l'entorn a l'escola.
Per a les sortides d'un dia hi possibilitat de contractar, des del mateix Entorn d'aprenentage, desplaçament i servei de dinar a l'alberg o de picnic.
Sense límit de capacitat d'alumnes.
Els programes educatius de l'entorn d'aprenentatge es concreten mitjançant projectes adequats als diferents grups d'alumnes.
El detall de les activitats corresponents als diferents àmbits de treball es poden consultar a la pàgina web de l'EdA
També hi ha possibilitat de realització d'activitats extres o de canguratge fora de l'horari d'activitats de l'Entorn d'Aprenentatge.
Les activitats d'aquest camp són adequades als alumnes dels següents nivells educatius:
Primària – Oferta recomanada especialment
Oferta educativa de l'Entorn d'aprenentatge de Tremp
Informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol·licitud
L'EdA podrà atendre grups de 45 alumnes com a màxim.
L'allotjament és realitzarà a l'alberg del Pallars (situat dins el casc urbà de Tremp), de l'Agència Catalana de la Joventut.
Les activitats es realitzen entre les 09.00 h i les 17.00 h, aproximadament.
Relació dels àmbits de treball més significatius de l'entorn d'aprenentatge
Oferta segons nivells educatius:
R-Oferta recomanada especialment | A-Oferta adaptable o reduïda
No hi ha cap casella amb vermell (oferta recomanada només per sortides d'un dia)
Nova pàgina web de l'EdA, adaptada a l'entorn NODES.
Oferta educativa de l'Entorn d'aprenentatge de Pujalt
Informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol·licitud.
L'Entorn d'aprenentatge podrà atendre grups de 70 alumnes com a màxim.
L'EdA de Pujalt ofereix estades de dos i tres dies.
L'allotjament és realitzarà al Casal la Salle situat a Veciana a 20 minuts en autocar de Pujalt.
En les estades és necessari de disposar d'autocar per fer aquest desplaçament.
És possible llogar autocar local per fer el desplaçament tot i que es recomana portar el mateix autocar del centre.
Les activitats es realitzen entre les 9h del matí i les 17h de la tarda aproximadament, horaris adaptables en funció de l'interès de cada escola.
També són possibles sortides nocturnes per observar el cel.
Estan adreçades a escoles de tot Catalunya.
Relació dels àmbits de treball més significatius de l'entorn d'aprenentatge:
Les activitats relacionades en els 3 àmbits es poden adaptar també a estudiants universitaris i de cicles formatius.
Les estades es dissenyen amb antelació en un moment 1 abans de l'estada a l'Entorn d'aprenentatge adaptant els diferents grups d'alumnes, a les diferents edats i diferents objectius de treball.
Es coordina conjuntament amb l'escola per tal de poder potenciar al màxim el treball que faran els alumnes.
L'Entorn d'aprenentatge té unes quotes específiques segons les activitats que el centre escull i en funció de les estades.
Consulteu el detall de cada activitat al web de l'EdA i poseu-vos en contacte amb l'EdA per acabar de tancar la quota final de la sortida o estada.
Les activitats d'aquest camp són adequades als alumnes dels següents nivells educatius:
Oferta educativa de l'Entorn d'aprenentatge del Canigó
Informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol•licitud
L' EdA podrà atendre grups de 76 alumnes com a màxim.
En cas que se superi aquest nombre es proposarà al centre desglossar l'estada o sortida en dos torns.
L'allotjament es realitzarà a l'Alberg Pau Casals-Canigó, gestionat per la Universitat Catalana d'Estiu a Prada del Conflent i integrat dins la xarxa XANASCAT.
Les sortides d'un dia s'adrecen bàsicament als centres de les comarques properes.Les activitats es realitzen entre les 9.30 h i les 17.30 h aproximadament.
Relació dels àmbits de treball més significatius del camp d'aprenentatge
Els programes educatius de l'entorn d'aprenentatge es concreten mitjançant projectes adequats als diferents grups d'alumnes.
El detall de les activitats corresponents als diferents àmbits de treball es poden consultar a la pàgina web de l'EdA o enviant un correu a [EMAIL]
Oferta educativa del Camp d'aprenentatge de la Vall de Boí
Informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol·licitud.
El CdA podrà atendre grups de 30 alumnes com a màxim.
El servei d'allotjament i manutenció es realitzarà a l'Alberg de Joventut de la Vall de Boí (abans Hostal Noray).
Les estades poden tindre una durada de dos a cinc dies.
Les activitats es realitzen entre les 10.00 h i les 18.00 h aproximadament.
Relació dels àmbits de treball més significatius del camp d'aprenentatge
Els programes educatius del camp d'aprenentatge es concreten mitjançant projectes adequats als diferents grups d'alumnes i poden integrar-se en el treball de síntesi o projecte de recerca del centre.
El detall de les activitats corresponents als diferents àmbits de treball es poden consultar a la pàgina web del propi CdA
Oferta educativa del Camp d'aprenentatge de la Noguera
El CdA podrà atendre grups de 55 alumnes com a màxim
L'allotjament es realitzarà a l' Alberg la Cova de Sant Llorenç de Montgai (Camarasa).
Les activitats es realitzen entre les 9.30 h i les 17.00h aproximadament.
Activitats didàctiques en els centres escolars
Es porten a terme activitats en els centres docents que ho sol·licitin, en el marc de jornades o projectes de centre vinculats a l'ensenyament-aprenentatge de l'arqueologia i la prehistòria.
Relació dels àmbits de treball del camp d'aprenentatge
La proposta educativa del Camp d'aprenentatge de la Noguera està orientada a l'assoliment de capacitats i competències bàsiques, i es concreta en diferents nivells d'apropament a les activitats didàctiques dels àmbits de treball assenyalats.
Oferta educativa del Camp d'aprenentatge de la Ciutat de Tarragona
El CdA podrà atendre grups de 45-50 alumnes com a màxim.
En cas que se superi aquest nombre es proposarà al centre desglossar l'estada o sortida en els torns que facin falta.
L'allotjament es realitzarà al Complex Educatiu de Tarragona - Departament d'Ensenyament.
Les activitats es realitzen entre les 9.30 h i les 17.30 h aproximadament.
Els programes educatius del camp d'aprenentatge es concreten mitjançant activitats (seqüències didàctiques) que es porten a terme al centre educatiu i que es volen treballar al camp d'aprenentatge adequats als diferents grups d'alumnes.
El detall de l'oferta pedagògica corresponent als diferents àmbits de treball es poden consultar a la pàgina web del CdA
Oferta educativa del Camp d'aprenentatge de Can Santoi
L'allotjament es realitzarà al CEAL Can Santoi (Molins de Rei)
En omplir la sol·licitud cal indicar, a l'apartat corresponent, els àmbits de treball que us interessaria estudiar d'acord amb la relació indicada a sota.
Les activitats es realitzen entre les 9.30 h i les 13.30 h.
En omplir la sol·licitud cal indicar les activitats que es volen realitzar dins els àmbits de treball del CdA.
Relació dels àmbits de treball del camp d'aprenentatge
Oferta educativa del Camp d'aprenentatge de Barcelona
Aquí hi podeu trobar la informació relativa a capacitat d'allotjament, àmbits de treball i nivells educatius que cal tenir en compte abans d'omplir la sol·licitud.
El detall de les activitats corresponents als diferents àmbits de treball es poden consultar a la pàgina web del CdA Barcelona.
L'allotjament es realitzarà a l'Alberg Mare de Déu de Montserrat (Barcelona) de l'Agència Catalana de la Joventut.
Un dels objectius del projecte educatiu de CdA de Barcelona és el coneixement del transport públic de la ciutat.
Per aquesta raó tots els desplaçaments de les diverses activitats es faran a peu o en transport públic, preferentment en metro.
Les sortides d'un dia s'adrecen bàsicament als centres de la comarca del Barcelonès.
El CdA podrà atendre grups de 50 alumnes com a màxim
L'allotjament es realitzarà a l' Alberg del Carme (Manresa) - Agència Catalana de la Joventut.
Les activitats es realitzen entre les 9.00 h i les 17.00 h aproximadament.
El camp d'aprenentatge del Bages es troba en un entorn humanitzat.
És per això que tant les estades, com els projectes compartits o les activitats d'un dia tenen per objectiu donar a conèixer i fomentar hàbits de minimització de l'impacte de les persones sobre el medi.
Treballem de manera competencial en quatre àmbits principals, moltes vegades relacionats entre ells.
Els programes educatius del camp d'aprenentatge es concreten mitjançant projectes adequats als diferents grups d'alumnes i segons el projecte educatiu dels centres, i sempre amb la idea que l'estudi dels diferents àmbits, centrat en Manresa i el Bages, faciliti i estimuli l'estudi corresponent al municipi i comarca de procedència.
El detall de les activitats corresponents als diferents àmbits de treball es poden consultar a la pàgina web del CdA.
Oferta educativa del Camp d'aprenentatge de l'Alt Berguedà
El CdA podrà atendre grups de 45 alumnes com a màxim.
L'allotjament dels grups que facin estada es realitza a l' Alberg La Sala (La Pobla de Lillet), gestionat per la Fundació Pere Tarrés.
Les sortides d'un dia s'adrecen bàsicament als centres de la comarca del Berguedà i localitats properes, ja que requereixen de desplaçament per arribar al lloc a on es porten a terme o bé es realitzen a la seu del CdA a Guardiola de Berguedà.
Tant per a les estades de 2 a 5 dies com pels centres de la comarca s'ofereixen diversos projectes per primària i per secundària.
També es completa l'oferta amb algunes activitats adreçades a batxillerat, cicles formatius i segon cicle d'educació infantil.
El Camp d'aprenentatge de l'Alt Berguedà aprofita els recursos i els indrets més representatius de la comarca per enriquir l'aprenentatge competencial de l'alumne en funció del projecte educatiu del centre i dels seus interessos i necessitats.
També es desenvolupen, conjuntament amb algunes escoles i instituts de la comarca, altres tipologies d'activitats, a partir de les seves propostes i inquietuds.
El riu, el bosc, el relleu, la topografia, l' orientació (amb brúixola i GPS), la geologia, l'anàlisi del paisatge i el coneixement de l'entorn configuren els eixos bàsics de treball de les nostres activitats.
En la majoria de propostes educatives s'utilitzen les TAC per a la preparació i desenvolupament de les activitats didàctiques.
Els programes educatius i les seqüències didàctiques del camp d'aprenentatge es concreten mitjançant projectes adequats als diferents grups d'alumnes, en estreta col·laboració amb cada centre educatiu sol·licitant.
El detall de les activitats corresponents als diferents àmbits de treball es poden consultar a la pàgina web del CdA.
R-Oferta recomanada especialment | | A-Oferta adaptable o reduïda
Els camps d'aprenentatge (CdA) són serveis educatius de suport curricular i de caràcter interterritorial que treballen conjuntament amb els centres educatius.
El valor afegit dels camps d'aprenentatge és promoure l'aprenentatge competencial dels alumnes a partir d'activitats didàctiques en entorns naturals, socials i culturals singulars de Catalunya.
Els Premis Extraordinaris de Batxillerat són un estímul més per als alumnes i un reconeixement oficial dels seus mèrits que demostra una preparació d'excel·lència en els estudis de batxillerat.
Són també una mostra de la constància i compromís pel treball compartit entre estudiant, professorat i família.
Convocatòria del curs 2019-2020
Les proves es portaran a terme el 17 de setembre de 2020, a les 8.30 hores, de manera simultània al centres que consten a la Resolució.
No s'admetran alumnes que es presentin a una seu diferent a aquella que consti a la sol·licitud d'inscripció.
L'alumne disposa de 90 minuts per a aquest exercici.
En cas d'empat, constitueix el primer criteri de desempat.
En cas d'empat, constitueix el segon criteri de desempat.
Els alumnes han de fer la inscripció a les proves entre el 8 i el 12 de juliol de 2020.
Els centres educatius hauran de validar les inscripcions entre el 13 i el 15 de juliol de 2020.
Per a més informació, consulteu la web del Departament d'Educació.
RESOLUCIÓ EDU/1570/2020, de 30 de juny, per la qual s'obre la convocatòria per a la concessió dels Premis Extraordinaris de Batxillerat corresponents al curs 2019-2020.
L'estada a l'empresa és una matèria específica del currículum de batxillerat amb una funció essencialment orientadora que té com a objectiu fer conèixer als alumnes la realitat del món laboral.
Consisteix bàsicament en un període de permanència i activitat dels alumnes en una empresa, entesa com a unitat de producció, distribució o de serveis.
Durant l'estada, l'alumne pren contacte amb un camp professional vers el qual se sent motivat i, així, enfocar millor el seu projecte de futur acadèmic i professional.
La matèria ofereix als alumnes la possibilitat de conèixer l'estructura organitzativa d'una empresa i la gestió dels seus recursos humans, materials i energètics; les condicions legals que afecten les relacions laborals; i la identificació de les capacitats pròpies referides al món laboral per tal d'establir el seu itinerari formatiu i professional d'acord amb els seus interessos.
Permet posar en pràctica un seguit de procediments, habilitats i actituds generals que són indispensables per a la bona adaptació dels alumnes al món laboral futur ( assistència, puntualitat, curiositat, creativitat, afany de superació, capacitat de treball individual i en grup, etc.).
Es tracta d'un recurs que serveix a la funció orientadora del batxillerat, amb independència de la modalitat cursada, ja que permet que l'alumne canalitzi les seves preferències i capacitats en un cotext diferent de l'acadèmic i amb l'orientació adequada.
L'estada a l'empresa ha de tenir una durada de 70 hores d'acord a la configuració del currículum de Batxillerat.
Es fa de manera telemàtica amb l'aplicació que determina el Departament.
Una part de la documentació d'aquest quadern queda en possessió de l'alumne ( Quadern de l'alumne de les pràctiques en centres de treball) una vegada finalitzades les pràctiques, i li serveix com a currículum de la seva experiència laboral.
El quadern de pràctiques de l'alumne conté:
El programa batxibac, impartit en els centres específicament autoritzats pel Departament d'Ensenyament, permet a l'alumnat cursar un currículum mixt que suposa fer un terç de l'horari lectiu del batxillerat en llengua francesa i cursar les matèries Llengua i literatura franceses i Història de França.
Per accedir al batxibac l'alumnat ha de demostrar un nivell bàsic de francès, equivalent al B1 del Marc Europeu de Referència per a les Llengües.
L'alumnat que cursi el currículum mixt, a més d'obtenir el títol de batxiller si supera totes les matèries cursades, obtindrà també el diploma de baccalauréat si supera una prova externa que es desenvolupa íntegrament en francès.
Concreció i desenvolupament del currículum del batxillerat
Acta de qualificacions finals de batxillerat
Acta de qualificacions extraordinàries de batxillerat
Orientacions amb aclariments sobre l'aplicació de la disposició addicional de l'Ordre ENS/62/2012, referent a l'alumnat en possessió
d'un títol de tècnic o tècnica de formació professional que superi les matèries comunes de batxillerat.
Podeu consultar tota la normativa relativa a aquesta opció a l'apartat batxibac.